****ภาษีป้าย**

**จัดทำโดย**

**กองคลัง**

**องค์การบริหารส่วนตำบลน้ำผุด อำเภอเมือง จังหวัดตรัง**

 **ภาษีป้าย**

ป้าย หมายความว่า ป้ายแสดงชื่อ ยี่ห้อ หรือ เครื่องหมายที่ใช้ในการประกอบการค้า หรือประกอบกิจการอื่นเพื่อหารายได้ หรือ โฆษณาการค้า หรือกิจการอื่นเพื่อหารายได้ ไม่ว่าจะได้แสดงหรือโฆษณาไว้ที่วัตถุใด ๆ ด้วยอักษร ภาพหรือเครื่องหมายที่เขียน แกะสลักจารึก หรือทำให้ปรากฎด้วยวิธีอื่น

**ผู้มีหน้าที่เสียภาษี ได้แก่**

* เจ้าของป้าย
* ผู้ครอบครองป้าย
* ผู้จัดการมรดก,ผู้จัดการทรัพย์สิน,ผู้อนุบาลหรือผู้พิทักษ์

**หลักฐานประกอบการยื่นเสียภาษี ได้แก**่

* ใบเสร็จรับเงินปีที่แล้ว
* จำนวนป้าย พร้อมขนาดของป้าย (กว้าง ? ยาว

**กำหนดการยื่นแบบเสียภาษี**

* ยื่นแบบ ภ.ป. 1 ภายในเดือนมีนาคมของทุกปี
* ยื่นแบบและชำระทันทีภายใน 15 วัน นับแต่วันที่ได้รับแจ้งการประเมิน
* กรณี ติดตั้งป้ายใหม่ หรือเปลี่ยนแปลงแก้ไขป้ายเดิมอันเป็นเหตุให้ต้องเสียภาษีเพิ่มขึ้น ให้ยื่นแบบแสดงรายการภาษีป้ายภายใน 15 วันนับแต่วันที่ติดตั้งหรือแสดงป้าย หรือนับแต่วันเปลี่ยนแปลงแก้ไขป้ายเดิม
* กรณีโอนป้าย ให้แจ้งพนักงานเจ้าหน้าที่ทราบภายใน 30 วัน นับตั้งแต่วันโอน



**อัตราภาษีป้าย**

 การคำนวณภาษีป้าย โดยคำนวณจากขนาด กว้าง x ยาว หารด้วย 500 ตารางเซนติเมตรคูณด้วยอัตราภาษีตามประเภททาของป้าย ตามตารางนี้

|  |  |  |
| --- | --- | --- |
| **ภาษีป้ายประเภท** | **ข้อความป้ายที่มี** | **อัตราภาษี** |
| 1 | อัตราภาษาไทยล้วน | 3 บาท/500ตร.ซม. |
| 2 | อัตราภาษาไทยล้วนปนภาษาต่างประเทศหรือปนกับภาพและหรือเครื่องหมายอื่น | 20 บาท/500ตร.ซม. |
| 3 | (ก) ไม่มีอักษรไทย ไม่ว่าจะมีภาพหรือเครื่องหมายใด หรือไม่ (ข) มีอักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ | 40บาท/500ตร.ซม. |

**หมายเหตุ**  ป้ายตามประเภท 1 ,2 หรือ 3 เมื่อคำนวณ พื้นที่ของป้ายแล้ว ถ้ามีอัตราที่ต้อง เสียภาษีต่ำกว่าป้าย 200 บาท ให้เสียภาษีป้ายละ 200บาท